Punjo | SkalkSkryf
Seks op skool! »
Julie 29, 2010 deur Louwie Is dit nie `n pragtige storie nie! Kry toe vanoggend skoon `n knop in die keel toe ek hoor Punjo is weer by die huis. Dat soveel mense soveel omgee vir `n dier en die swaarkry van sy baas. Dit gee mens so `n bietjie hoop vir die mensdom.
Dit was `n benoude 24 uur vir Baas en Tier. Behalwe vir die wonderlike ondersteuning plaaslik, met mense wat gratis vliegtuie, voertuie en honde gee vir die soektog, word daar selfs hulp van oorsee af aangebied. Alles om te sorg dat Punjo lewendig gevind en huis toe gevat kan word. Wonderlik.
En die soektog was dringend. Die tier moes gevind word want daar is Nehanderdalers daar buite wat op `n inbel program gesê het hulle sal die ding skiet as hulle hom sien. Dom donners. Die armes van gees sal ons altyd met ons hê.
Voorwaar hartroerend die storie, en dit doen en sê vir my meer van ons land en sy mense as 10 ronnebol wêreldbekers.
Posted in Louwie | Tagged Punjo, Tier | 4 Kommentaar	4 Responses
op Julie 30, 2010 at 8:41 vm demoerin
Ek is ook bly Panjo is veilig.
Wat my bietjie kwaai gemaak het ws al daardie mense met hulle prank calls… ek meen, hoe geklap deur die windmeul moet jy wees om te dink dit is snaaks?
op Julie 30, 2010 at 9:53 nm maxie
Og, dis ‘n manjifieke kat.
Ek was in ekstase toe hy ongedeerd gekry is.
op Julie 31, 2010 at 9:34 nm Louwie
DM, daar is erg geklapte siele daar buite, of miskien is hulle nie genoeg geklap nie!
Maxi ja, dis `n mooi dier. Self wil ek `n leeu hê. Was nou eendag in die Vrystaat waar ek met klein welpies kon speel. Ag maar is hulle nie pragtig nie! Sulke wollerige goedjies wat soos klein katjies speel.
Het toe nie geweet die goedjies word vir geblikte jag geteel nie. Hoe de hel kan jy die goedjies met `n bottel voer, grootmaak in jou huis en hulle dan loslaat om geskiet te word!
Daar is nou ouens wat erg geklap is DM!!
op Augustus 2, 2010 at 9:24 vm demoerin
Dis sad Louwie. Ek weet ook nie hoe jy dit kan doen nie… maar Mamon praat seker harder as die hartsnare.
ZenOnlangse Opmerkings	Louwie on Prentjie	Louwie on Spatsel rooi in die Winter tuin	Louwie on Spatsel rooi in die Winter tuin	Louwie on Spatsel rooi in die Winter tuin	Hennie on Spatsel rooi in die Winter tuin	travel460 on Spatsel rooi in die Winter tuin	Joh on Spatsel rooi in die Winter tuin	travel460 on Herfs	Onlangse Inskrywings	Spatsel rooi in die Winter tuin
WordPress.com	Inloerders	169,257 Eintlik is die lewe te min om van te lewe, ...